Rijeka Osnovna škola Kozala

Ante Kovačića 21

KLASA: 112-02/21-01/1

URBROJ: 2170-55-01-21-01

Temeljem članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18) i Pravilnika o načinu i postupku zapošljavanja

Osnovna škola Kozala , Rijeka, Ante Kovačića 21, raspisuje

NATJEČAJ ZA RADNO MJESTO SPREMAČA/ICE

Na određeno puno radno vrijeme

-1.izvršitelja/icu

OPIS POSLOVA: Poslovi održavanja i čišćenja školskog prostora i opreme, čišćenje i održavanje prilaza i ulaza u školu, školskih učionica kabineta, radionica, sanitarnih čvorova, hodnika, stubišta, svlačionica, blagavaonice, školske sportske dvorane i drugih prostora škole i vanjskog okoliša te namještaja i opreme škole te prema potrebi poslova dežurstva i dostavljačkih poslova te drugih poslova koji proizlaze iz godišnjeg plana i programa škole.

UVIJETI:

Kandidati moraju ispunjavati uvjet iz članka 105., 106. Zakona o odgoju i obrazovanju u osnovnoj i srednjoj školi

Uz vlastoručno potpisanu prijavu kandidat je dužan priložiti:

-životopis

-dokaz o stručnoj spremi

– dokaz o državljanstvu

– uvjerenje da kandidat nije pravomoćno osuđen i da se protiv njega ne vodi kazneni postupak, ne starije od 30 dana  
– elektronički zapis ili potvrdu o podacima evidentiranim u bazi podataka HZMO, ne starije od 30 dana.  
Svi prilozi mogu biti predani u preslici, a prije izbora kandidat će na zahtjev predočiti izvornik.

Na natječaj za radno mjesto mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate.

Kandidati koji ostvaruju pravo na prednost pri zapošljavanju prema posebnom zakonu, dužni su se u prijavi na natječaj pozvati na to pravo i priložiti dokument o priznatom statusu iz kojeg je navedeno pravo vidljivo.

Kandidati koji se pozivaju na pravo prednosti pri zapošljavanju sukladno Zakonu o pravima hrvatskih branitelja iz Domovinskog rata i članova njihovih obitelji (NN 121/17) uz prijavu na natječaj dužni su, osim dokaza o ispunjavanju traženih uvjeta, priložiti i dokaze iz članka 103. navedenog Zakona a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju u skladu s člankom 48.f  Zakona o zaštiti vojnih i civilnih invalida rata (NN 33/92,77/92,86/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

S prijavljenim kandidatima koji udovoljavaju formalnim uvjetima natječaja i provest će se postupak vrednovanja kandidata sukladno Pravilniku o zapošljavanju.

**Rok za podnošenje prijava je 8 (osam) dana od dana objave natječaja** **na mrežnim stranicama i oglasnoj ploči Hrvatskog zavoda za zapošljavanje, te mrežnim stranicama i oglasnoj ploči Škole ( ukoliko nisu istodobno objavljeni rok istječe protekom roka u natječaju koji je posljednji objavljen).**  
**Potpune prijave šalju se na adresu elektroničke pošte** [oskozala@os-kozala-ri.skole.hr](mailto:oskozala@os-kozala-ri.skole.hr) ili na adresu **Osnovna škola Kozala, Ante Kovačića 21, 51000 Rijeka s naznakom „ za natječaj“ .**

Urednom prijavom smatra se prijava koja sadrži sve podatke i priloge navedene u natječaju.  
Nepotpune i nepravodobne prijave neće se razmatrati.

Sukladno čl.10. Pravilnika o načinu i postupku zapošljavanja u Osnovnoj školi Kozala, s kandidatima će se provesti intervju.   
Obavijest o ishodu natječajnog postupka sa imenom i prezimenom odabranog kandidata, škola će objaviti na svojim mrežnim stranicama u roku od 3 dana od dana odabira osobe u natječajnom postupku, te će se objavom rezultata natječaja smatrati da su svi kandidati obaviješteni i neće biti pojedinačno pisano obavješteni.  
Prijavom na natječaj kandidat daje izričitu privolu Osnovnoj školi Kozala za prikupljanje, korištenje i obradu svih dostavljenih podataka u svrhu provedbe natječaja sukladno propisima koji uređuju zaštitu osobnih podataka i objavom osobnih podataka (ime, prezime, titula) na mrežnoj stranici škole, u svrhu obavještavanja o rezultatima natječaja.

Ravnateljica OŠ Kozala

Kim Anić